ಪಾರ್ಕ್ನಲ್ಲಿ ಮಲಗುವ ವಿಚಾರಕ್ಕೆ ಬರ್ಬರ ಕೊಲೆ: ಕೇಸ್ಗೆ ಮೇಜರ್ ಟ್ವಿಸ್ಟ್ ಕೊಟ್ಟ ಚಪ್ಪಲಿ ಗುರುತು ಬೆಂಗಳೂರು: ಕೊಲೆ ಆರೋಪಿಯೋರ್ವನನ್ನ ಆತನ ಚಪ್ಪಲಿ ಗುರುತಿನಿಂದ ಪತ್ತೆಹಚ್ಚಿ ಬಂಧಿಸಿದ ಅಪರೂಪದ ಘಟನೆ ನಗರದಲ್ಲಿ ನಡೆದಿದೆ. ಮಾಲೂರು ಮೂಲದ ಸತೀಶ್30 ಬಂಧನಕ್ಕೊಳಗಾದ ಆರೋಪಿ. ಬಾಬುಸಪಾಳ್ಯ ಬಿಡಿಎ ಪಾರ್ಕ್ನಲ್ಲಿ ಕಳೆದ ಮೇ 15 ರಂದು ಅಶೋಕ್43 ಎಂಬಾತನನ್ನ ಮಚ್ಚಿನಿಂದ ಕೊಚ್ಚಿ ಕೊಲೆ ಮಾಡಲಾಗಿತ್ತು. ಪಾರ್ಕ್ನಲ್ಲಿ ಮಲಗುವ ಸಣ್ಣ ವಿಚಾರಕ್ಕೆ ಕೊಲೆ ನಡೆದಿತ್ತು ಎನ್ನಲಾಗಿದೆ. ಗುಲ್ಬರ್ಗಾ ಮೂಲದ ವ್ಯಕ್ತಿ, ಅಶೋಕ್ ಕೊಲಯಾದವನು ಬಾಬುಸಪಾಳ್ಯದ ಪಾರ್ಕ್ನಲ್ಲಿ ಮಲಗುತ್ತಿದ್ದ. ಇದೇ ಪಾರ್ಕ್ನಲ್ಲಿ ಸತೀಶ್ಆರೋಪಿ ಎಂಬುವವನೂ ಮಲಗಲು ಬರುತ್ತಿದ್ದ. ಹೀಗೆ ಮಲಗುವ ವಿಚಾರಕ್ಕೆ ಕಿತ್ತಾಟ ಶುರುವಾಗಿ ಸತೀಶ್, ಅಶೋಕ್ನನ್ನ 12 ಬಾರಿ ಕೊಚ್ಚಿ ಕೊಲೆ ಮಾಡಿದ್ದ ಎನ್ನಲಾಗಿದೆ. ಮೃತ ಅಶೋಕ ಚಪ್ಪಲಿ ಹೆಜ್ಜೆ ಗುರುತಿನಿಂದ ಪತ್ತೆಯಾಯ್ತು ಕೊಲೆ ಪ್ರಕರಣ ಮೃತ ಅಶೋಕ್ ಹಾಗೂ ಆರೋಪಿ ಸತೀಶ್ ಇಬ್ಬರೂ ಚಿಂದಿ ಆಯುವವರು. ಇಬ್ಬರೂ ಸಹ ಮೊಬೈಲ್ ಫೋನ್ ಬಳಕೆ ಮಾಡ್ತಿರಲಿಲ್ಲ. ಅಲ್ಲದೇ ಕೊಲೆಯಾದ ಸ್ಥಳದಲ್ಲಿ ಪೊಲೀಸರಿಗೆ ಯಾವುದೇ ಸುಳಿವು ಸಿಕ್ಕಿರಲಿಲ್ಲ. ಆದರೆ ಘಟನೆ ನಡೆದ ಸ್ಥಳದಲ್ಲಿ ಮೃತ ವ್ಯಕ್ತಿಯ ರಕ್ತವನ್ನು ತುಳಿದ ಚಪ್ಪಲಿಯ ಗುರುತುಗಳು ಪತ್ತೆಯಾಗಿದ್ದು. ಜೊತೆಗೆ ಈ ಪಾರ್ಕ್ಗೆ ಹಲವರು ರಾತ್ರಿ ವೇಳೆ ಮಲಗಲಿಕ್ಕೆ ಬರ್ತಾರೆ ಅಂತಾ ಸ್ಥಳೀಯರು ಮಾಹಿತಿ ನೀಡಿದ್ದರು. ಸುಮಾರು ಐವತ್ತು ಮಂದಿಯ ಕಾಲುಗಳನ್ನ ನೀರಿನಿಂದ ತೊಳೆಸಿ ಮರಳಿನ ಹೆಜ್ಜೆ ಇರಿಸಿ ಹೆಜ್ಜೆ ಗುರುತನ್ನ ಪರೀಕ್ಷೆ ಮಾಡಿದ ಪೊಲೀಸರು ಈ ಮೂಲಕ ಆರೋಪಿಯನ್ನ ಪತ್ತೆಹಚ್ಚುವಲ್ಲಿ ಯಶಸ್ವಿಯಾಗಿದ್ದಾರೆ. ಆರೋಪಿ ಸತೀಶನನ್ನ ವಶಕ್ಕೆ ಪಡೆದು ವಿಚಾರಣೆ ನಡೆಸಿದಾಗ ಪ್ರತಿನಿತ್ಯ ನಾನು ಮಲಗುವ ಜಾಗದಲ್ಲಿ ಮೃತ ವ್ಯಕ್ತಿ ಮಲಗಿದ್ದ. ನಾನು ಎಷ್ಟೇ ಬಾರಿ ಕೇಳಿದ್ರು ಮಲಗಲು ನನಗೆ ಜಾಗ ಬಿಡಲಿಲ್ಲ. ಕುಡಿದು ನನ್ನ ಮೇಲೆ ಹಲ್ಲೆಗೆ ಮುಂದಾಗಿದ್ದ. ಹೀಗಾಗಿ ನನ್ನ ಕೈನಲ್ಲಿದ್ದ ಮಚ್ಚಿನಿಂದ 12 ಬಾರಿ ಅವನ ತಲೆಗೆ ಹಲ್ಲೆ ಮಾಡಿದೆ ಅಂತ ತಪ್ಪೊಪ್ಪಿಕೊಂಡಿದ್ದಾನೆ. ಸದ್ಯ ಪ್ರಕರಣ ಸಂಬಂಧ ಹೆಣ್ಣೂರು ಪೊಲೀಸ್ ಠಾಣೆಯಲ್ಲಿ ಐಪಿಸಿ ಸೆಕ್ಷನ್ 302 ಅಡಿಯಲ್ಲಿ ಪ್ರಕರಣ ದಾಖಲಾಗಿದ್ದು, ಆರೋಪಿಯನ್ನ ಬಂಧಿಸಿ ಜೈಲಿಗಟ್ಟಲಾಗಿದೆ.